התנועה למאבק באנטישמיות ברשת

התנועה למאבק באנטישמיות ברשת (באנגלית: Fighting Online Antisemitism, בראשי תיבות: FOA) היא עמותה ישראלית שהוקמה בשנת 2020, הפועלת לנטר, לדווח ולהסיר גילויי אנטישמיות, גזענות ושנאה במרחב המקוון. הארגון פועל במגוון שפות ורשתות חברתיות מובילות. הארגון משמש כנציגות הישראלית היחידה בארגון הבין־לאומי INACH‏ (International Network Against Cyber hate), המאחד עשרות ארגונים בינלאומיים שפועלים לקידום מרחב מקוון נטול שנאה. העמותה נוסדה על ידי עו"ד ניר קפלן, סמנכ"ל מחלקת רגולציה בהתאחדות המלונות בישראל ותומר אלדובי, עיתונאי ומרצה בכיר להתמודדות עם תוכני שנאה במרחב המקוון, ובעברו, ראש התכנית האקדמית למאבק באנטישמיות שפעלה במסגרת התאחדות הסטודנטים והסטודנטיות בישראל. בתקופת מגפת הקורונה חלה עלייה משמעותית בפרסום ובהפצה של שיח שטנה ברשת. המגפה עוררה תיאוריות כזב ותיאוריות קונספירציה במרחב המקוון וברשתות החברתיות בפרט, שהתחזקו כזירת ההפצה המרכזית של תכנים מסיתים, תוך צבירת פופולריות רבה. על מנת להתמודד עם האנטישמיות והשנאה הגואות במרחב המקוון הוקם הארגון והחל להכשיר קהילת מתנדבים בין לאומית ממגוון מדינות. הארגון מבצע ניטור ודיווח על תוכן אנטישמי המבוסס על שיטת העבודה לניטור אנטישמיות של הברית הבין-לאומית לשימור זכר השואה (International Holocaust Remembrance Alliance), ידועה בראשי תיבות IHRA). בנוסף, מכשיר פעילים ברחבי העולם ומקדם הסרה בין־לאומית ויעילה של תכנים אנטישמיים ברשת, מקדם תוכני חינוך בעזרת סדנאות, תוכניות לנוער, התנסויות ומערכי חינוך מקוונים, איסוף נתונים, וניתוח מגמות. המידע מפורסם בדו"חות חודשיים שעוסקים במגמות שנאה ברשת החברתית, עיוות והכחשת השואה וכן דו"חות נקודתיים הסוקרים אירועים אקטואליים חריגים, דוגמת רצח ג'ורג' פלויד, מבצע שומר החומות ועוד. מדי שנה הארגון מפרסם דו"ח ניטור תכנים אנטישמי שנתי ברשתות החברתיות המובילות בעולם, המפלח את התכנים לפי רשת חברתית, קטגוריה ואזור גאוגרפי. בנוסף, הארגון פועל[דרושה הבהרה] להעלאת המודעות סביב תופעת השנאה והאנטישמיות במרחב המקוון וקידום שיח סביב זכויות אדם, פלורליזם, ליברליזם וסובלנות בחברה הישראלית. הארגון מקיים תוכנית הכשרה והתנדבות מקוונת ופרונטלית עבור בני ובנות נוער בישראל בכיתות ז'-י"ב מכל הדתות והמגזרים. במסגרת התוכנית, המשתתפים לומדים על גזענות ושנאה ברשת החברתית, תופעת הכחשת השואה ועיוותה, הבדלים בין אנטישמיות במדינות ושפות שונות. תוכנית זו מאושרת כתוכנית להתפתחות אישית ומעורבות חברתית על ידי משרד החינוך. אתר האינטרנט הרשמי של התנועה למאבק באנטישמיות ברשת (בעברית, באנגלית, בפורטוגזית, בערבית, בצרפתית, ברוסית, בספרדית, באיטלקית ובבולגרית) התנועה למאבק באנטישמיות ברשת, ברשת החברתית פייסבוק התנועה למאבק באנטישמיות ברשת, ברשת החברתית אקס (טוויטר) התנועה למאבק באנטישמיות ברשת, ברשת החברתית אינסטגרם התנועה למאבק באנטישמיות ברשת, ברשת החברתית LinkedIn התנועה למאבק באנטישמיות ברשת, סרטונים בערוץ היוטיוב התנועה למאבק באנטישמיות ברשת, באתר "גיידסטאר ישראל" After Experiencing Anti-Semitism, This Israeli Nonprofit Leader is Working to Fight it Online - Jewish Journal יאיר מור, מזעזע: סרטונים אנטישמיים באתרי פורנו, באתר אייס, 8 באוגוסט 2021 7,000 פוסטים אנטישמיים: כך נראתה לינקדאין ב"שומר החומות", באתר ‏מאקו‏, 4 ביולי 2021 תומר אלדובי, לא נעמוד מנגד: התפרצות האנטישמיות ברשת דורשת טיפול רב-מערכתי מיידי, באתר כלכליסט, 30 בדצמבר 2021 INACH חנן גרינווד, אנטישמיות בצל קורונה: כך מאשימים את היהודים בהפצת הנגיף, באתר ישראל היום, ‏21.04.2020 יניב הלפרין, מאבק באנטישמיות: יש מי שיושב לרשתות החברתיות על הזנב, באתר אנשים ומחשבים, ‏05.05.2021 ביטויי הכחשת שואה ברשתות החברתיות, ‏24.01.2022 איתמר אייכנר, תופעה חדשה: "היהודים אשמים ברצח ג'ורג' פלויד", באתר ynet, 14 ביוני 2020 דו"ח: מבצע ״שומר החומות״ הגביר מאוד את האנטישמיות ברשתות החברתיות, באתר ישראל דיפנס, ‏21.07.2021 תכניות חינוכיות - התנועה למאבק באנטישמיות ברשת, באתר משרד החינוך